ПРАВИЛА У ФУДБАЛУ
МАТЕРИЈАЛ ЗА ПРИПРЕМУ ПРВОГ КОЛОКВИЈУМА – 2013

1. Терен за игру је правоугаоног облика. Димензије терена су:
а) дужина 90м - 120м, ширина 45м – 90м;
б) дужина 100м - 110м, ширина 64м – 75м;
в) дужина 90м - 105м, ширина 64м – 90м.

Одговор: 1. Терен за игру мора имати облик правоугаоника. Уздужне линије морају бити дуже од попречних линија. Димензије терена су: дужина најмање 90м, a највише 120м и ширина најмање 45м, а највише 90м.

2. Димензије терена за међународне утакмице су:
а) дужина 90м - 120м, ширина 45м – 90м;
б) дужина 100м - 110м, ширина 64м – 75м;
в) дужина 90м - 105м, ширина 64м – 90м.

Одговор: 2. Димензије терена за међународне утакмице су: дужина најмање 100м, а највише 110м и ширина најмање 64м, а највише 75м, са квалитетном подлогом.

3. Лопта је округлог облика начињена од коже или другог погодног материјала. Обим лопте је од 68цм до 70цм, док је тежина лопте:
а) 400г - 450г;
б) 410г - 460г;
в) 410г - 450г.

Одговор: 3. Лопта је: округла, начињена од коже или другог погодног материјала, обима не већег од 70 цм и не мањег од 68 цм, тежине од 410г до 450г на почетку утакмице. 

4. Линије терена за игру не могу бити шире од_____цм.

Одговор: 4. Све линије треба да буду исте ширине не више од 12 цм.

5. Ако на утакмицу не дође ни судија, ни судије помоћници, ни делегат, утакмица се:
а) неће одиграти;
б) одиграће се, ако се договоре представници оба клуба. 

Одговор: 5. Ако на утакмицу не дође ни судија, ни судије помоћници, ни делегат, утакмица се неће одиграти.

6. Према правилима ФСС утакмица може да почне ако свака екипа има најмање:
а) 7 играча;
б) 8 играча;
в) 9 играча.

Одговор: 6. Утакмица може да почне ако сваки тим има најмање осам играча од којих је један голман.

7. Судија може да промени своју одлуку:
а) пре него што се игра настави;
б) после наставка игре, уколико је добио нове информације од помоћника;
в) судија никада не мења своје одлуке.

Одговор: 7. Судија може променити своју одлуку само ако се уверио да је неисправна или, по свом дискреционом праву, после обавештења судије помоћника, све под условом да игра није настављена или утакмица завршена.

8. Одмор између два полувремена износи________минута.

Одговор: 8. Играчи имају право на одмор између два дела утакмице (полувремена). Одмор између два полувремена траје 15 минута, а може бити промењен само уз сагласност судије.

9. Кад играч направи више прекршаја у низу судија ће казнити:
а) све прекршеје;
б) најлакши прекршај;
в) најтежи прекршај.

Одговор: 9. Судија ће казнити најтежи прекршај када играч истовремено направи више од једног прекршаја у низу.

10. За време утакмице кад је лопта изван игре дозвољено је да се судији обрати:
а) капитен;
б) тренер;
в) сваки играч који је на терену.

Одговор: 10. За време утакмице, и то када лопта није у игри, дозвољено је само капитену екипе да се на коректан начин обрати судији. Недопуштен је сваки индивидуални или колективни протест играча, укључујући и капитена.

11. Капитен и тренери су лично Одговор:ни за пружање заштите судији:
а) Да;
б) Не.

Одговор: 11. У случају нереда на игралишту, дужност играча оба клуба је да заштите судије. Капитени и тренери су лично Одговор:ни за пружање заштите.

12. Играчима и тренерима је забрањено да дају изјаве о суђењу судије који води утакмицу њиховог клуба
а) Да;
б) Не.

Одговор: 12. Забрањено је судији да даје изјаве средствима јавног информисања о свом суђењу. Тренеру клуба је такође забрањено да даје изјаве средствима јавног информисања о суђењу судије који суди утакмицу његовом клубу. То је забрањено и играчима.

13. Судија – помоћник не може да буде и играч који је суспендован или је кажњен забраном играња
а) Да;
б) Не.

Одговор: 13. Играч који је суспендован или кажњен забраном играња не може да врши дужност судије помоћника.

14. Клуб домаћин је обавезан да обезбеди заставице за помоћне судије
а) Да;
б) Не.

Одговор: 14. Заставице судија помоћника су наранџасте или жуте боје. Платно заставице је дугачко 40 и широко 30цм, а палица је пригодне дужине. Клуб домаћин је обавезан да обезбеди заставице за помоћне судије.

15. Ради пружања помоћи повређеном играчу на терен могу ући:
а) само лекар и масер;
б) само тренер, лекар и масер;
в) само лекар, масер и помоћни тренер.

Одговор: 15. Ради пружања помоћи повређеном играчу на терен могу ући само лекар и масер.

16. Тимови на једној утакмици не могу да наступе у истој или сличној опреми. Ако су дресови обе екипе исти или слични, дресове ће променити:
а) домаћи тим; 
б) гостујући тим; 
в) судија ће (бацањем новчића) одредити која екипе мења дресове.

Одговор: 16. Тимови на једној утакмици не могу да наступе у дресовима исте или сличне боје, већ морају да буду различито одевени. Ако су дресови исте или сличне боје, дресове ће променити гостујући тим, уколико домаћи тим наступа у регистрованој боји пријављеној такмичарском органу пре почетка такмичења.

17. Ако је због невремена или нечег другог, терен неподобан за игру, једини који је овлашћен да донесе одлуку о неодигравању утакмице је:
а) судија;
б) делегат; 
в) комесар такмичења.

Одговор: 17. Ако је због невремена или нечег другог, терен неподобан за игру, једини који је овлашћен да донесе одлуку о неодигравању утакмице је судија.

18. У техничком простору једне екипе може бити највише:
а) 10 лица;
б) 12 лица;
в) 15 лица.

Одговор: 18. У техничком простору једне екипе, може бити максимално 12 лица. На клупи се могу налазити 7 резервних играча, један представник клуба, један лекар, један физиотерапеут и два тренера.

19. У случају да помоћне судије нису дошле и да судија не може да нађе испитаног судију за помоћника, тада судија:
а) по слободном избору, из публике, узме две особе које ће обављати дужност помоћника; 
б) узима помоћнике само од службених лица која су присутна на утакмици;
в) захтева од оба клуба по једног регистрованог играча који ће обављати дужност помоћника.

Одговор: 19. У случају да један од двојице одређених судија помоћника или обојица не дођу на утакмицу, а судија не успе да на игралишту нађе испитаног судију, он је овлашћен да затражи од оба клуба да му ставе на располагање по једног свог регистрованог играча да обаве дужност судије помоћника.

20. У случају лоше видљивости, пре почетка утакмице судија може донети
одлуку: 
а) скратиће полувремена на по 40 мин;
б) одложиће одигравање утакмице за сутрадан;
в) одиграће утакмицу без скраћења.

Одговор: 20. Судија може донети одлуку о промени трајања утакмице (смањење сваког
дела на 40 минута) у случају лоше видљивости, само пре почетка утакмице и у договору са капитенима екипа.

21. При извођењу почетног ударца лопта је у игри кад се удари и:
а) крене напред;
б) пређе 70 цм;
в) додирне је саиграч.

Одговор: 21. При извођењу почетног ударца лопта је у игри кад се удари стопалом и помери напред. 

22. На првенственим и куп утакмицама сениорских и омладинских екипа, дозвољена је замена:
а) 3 играча;
б) 5 играча;
в) 7 играча.

Одговор: 22. На првенственим и куп-утакмицама сениорских и омладинских екипа (играчи са 16 и више година старости) дозвољена је замена три играча између највише седам пријављених и у записник уписаних резервних играча пре почетка утакмице.

23. На првенственим и куп утакмицама пионирских и кадетских екипа, дозвољена је замена:
а) 3 играча;
б) 5 играча;
в) 7 играча.

Одговор: 23. На првенственим и куп-утакмицама пионирских (играчи испод 16 година старости) дозвољава се замена свих седам играча између седам пријављених и у записник уписаних резервних играча пре почетка утакмице.

24. Ако је трајање првог полувремена истекло, судија неће дозволити 
извођење казненог ударца, већ ће се он извести на почетку другог 
полувремена
а) Да;
б) Не.

Одговор: 24. Ако казнени ударац треба да буде изведен, трајање сваког дела треба да буде продужено да би се дозволила комплетна процедура извођења.

25. Екипа која добије жреб опредељује се: 
а) да ли ће узети лопту;
б) за врата која ће нападати у првој половини утакмице;

Одговор: 25. Пред почетак утакмице врши се жребање новчићем. Екипа која добије на жребању бира страну на којој ће се налазити њихова врата у првом делу игре.

26. Замењени играч може поново да учествује у игри уколико екипа нема других играча за замену,
а) Да;
б) Не.

Одговор: 26. Играч који је замењен не може више да учествује у утакмици.

27. Сви играчи за замену су под одлукама судије било да су позвани у игру или не  
а) Да;
б) Не.

Одговор: 27. Сви играчи за замену су под одлукама судије било да су позвани у игру или не.

28. Играч који је упућен ван терена да би довео опрему у исправно стање, не може да се врати у игру без претходног:
а) Позивања судије;
б) Одобрења судије.

Одговор: 28. Играч који је упућен ван терена да би довео опрему у исправно стање, не може да се врати у игру без претходног одобрења судије.

29. Врата (гол) су димензија, од тла до доње ивице пречке_______м, а од стуба до стуба_______м.

Одговор: 29. Голови се састоје од два вертикална стуба (стативе) на једнакој раздаљини од корнер заставица спојени пречком. Стубови гола и пречка морају да буду од дрвета, метала или другог одобреног материјала. Њихов облик (у попречном пресеку) може да буде квадратни, округли или елипсасти. Не смеју да буду опасни за играче. Ширина гола је 7.32 м, а висина 2.44 м.

30. Обавезна опрема играча је: а)_______________,б)_______________, в)________________, г) _________________, д) _________________.

Одговор: 30. Основна обавезна опрема играча састоји се из следећих појединачних делова одеће: дрес, гаћице, доколенице, штитници (костобрани), ципеле (копачке).